4. ΒΑΣΙΛΙΚΟΝ ΔΙΑΤΑΓΜΑ της 19 Φεβρ./14 Μαρτ. 1938 Περί τρόπου λειτουργίας του Ειδικού Κρατικού Σταθμού Δοκιμών και Ελέγχου σπόρων. Έχοντες υπ’ όψει τα άρθρ. 18 και 20 του Α.Ν. 825/1937 «περί οργανώσεως σποροπαραγωγής βελτιωμένων σπόρων μικρών σιτηρών κτηνοτροφικών φυτών και οσπρίων» ως και την υπ’ αριθ. 13 γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-Έδρα του δια του άρθρ. 18 του Α.Ν. 825/1937 συσταθέντος Ειδικού Κρατικού Σταθμού Δοκιμών και Ελέγχου Σπόρων ορίζονται αι Αθήναι. Άρθρ.2.-Αι εργασίαι του Σταθμού διακρίνονται εις α)Εργασίας ελέγχου καθαριότητος. β)Εργασίας προβλαστήσεων. γ)Εργασίας καλλιεργειών επί του αγρού. 1.Αι εργασίαι ελέγχου καθαριότητος αφορώσι τον δια σχετικών εν εργαστηρίοις αναλύσεων, μετρήσεων, δοκιμών κλπ. προσδιορισμόν επί δειγμάτων σπόρων α)του ποσοστού των ακεραίων κόκκων του εξεταζομένου είδους, β)του ποσοστού των μηχανικώς βεβλαμμένων κόκκων, γ)του ποσοστού των κόκκων των προσβεβλημένων υπό εντόμων, δ)του ποσοστού των κόκκων των προσβεβλημένων υπό ασθενειών, ε)του ποσοστού των περιεχομένων σπόρων παρασίτων και ημιπαρασίτων φυτών, ς)του ποσοστού των σπόρων ξένων ειδών και ζιζανίων, ζ)του ποσοστού των αδρανών εν γένει υλών, η)την καθαριότητα και ταυτότητα της ποικιλίας, θ)το εκατολιτρικόν βάρος, το βάρος 1.000 κόκκων, το ειδικόν βάρος, την περιεκτικότητα εις υγρασίαν, ως και πάσαν άλλην σχετικήν με την καθόλου ποιότητα του σπόρου εργαστηριακήν δοκιμήν. Σελ.804 148-126 2.Αι εργασίαι προβλαστήσεων αφορώσι τον δια δοκιμών προβλαστήσεως ενεργουμένων εν εργαστηρίοις δι’ ειδικών βλαστείων και συσκευών επί των ακεραίων κόκκων των διαχωριζομένων υπό του τμήματος ελέγχου καθαριότητος, προσδιορισμόν της βλαστικότητος των υπό εξέτασιν δειγμάτων σπόρου, ως επίσης της ακεραιότητος και ακμαιότητος των φύτρων. 3.Αι εργασίαι καλλιεργειών επί του αγρού αφορώσιν α)τον δια συγκριτικής καλλιεργείας επί του αγρού εν φυσικώ ή τεχνητώ περιβάλλοντι εν θερμοκηπίοις ή εις δοχεία καλλιεργείας, προσδιορισμόν της ταυτότητος των ποικιλιών ως επίσης του βαθμού καθαρότητος αυτών, β)τον πολλαπλασιασμόν και συνεχή ανανέωσιν των σπόρων των συλλογών του Σταθμού και γ)την εκτέλεσιν πειραματικών επί του αγρού εργασιών σχετιζομένων με προβλήματα και μελέτας αφορώσας την καθόλου επίδρασιν επί του αποτελέσματος της συγκομιδής, των τρόπων και μέσων συντηρήσεως και απολυμάνσεως των σπόρων, των μέσων καθαρισμού των σπόρων, της ακεραιότητος, του μεγέθους και εν γένει των ποιοτικής σημασίας χαρακτήρων του σπόρου. Άρθρ.3.-1.Ο Διευθυντής του Σταθμού κατευθύνει, συντονίζει και ελέγχει τας εργασίας των τμημάτων, ορίζων τους προϊσταμένους τούτων εκ του υπ’ αυτόν μονίμου προσωπικού, επεξεργάζεται και θεωρεί τον προϋπολογισμόν, εντέλλεται τας δαπάνας και θεωρεί τα υποβαλλόμενα δικαιολογητικά, ων υπεύθυνος δια την σκοπιμότητα των εντελλομένων δαπανών και εν γένει εκδίδει τας δια την λειτουργίαν του Σταθμού διαταγάς ευθυνόμενος δια την καλήν λειτουργίαν του Σταθμού. 2.Ο Υποδιευθυντής βοηθεί τον Διευθυντήν έχων την άμεσον επίβλεψιν των εκτελουμένων εργασιών ευθυνόμενος έναντι του Διευθυντού δια την ακριβή και σύμφωνα με τας οδηγίας και διαταγάς του εκτέλεσιν αυτών, αναπληροί τον Διευθυντήν απόντα, ελλείποντα ή κωλυόμενον εν όλη αυτού τη δικαιοδοσία, ευθυνόμενος εν τη περιπτώσει ταύτη όσον και ο Διευθυντής. 3.Οι Επιμεληταί εκτελούν πάσας τας ανατιθεμένας εις αυτούς εργασίας και μελέτας παρά της Διευθύνσεως και επιβλέπουσι και καθοδηγούσι τους υπ’ αυτούς εργαζομένους εργάτας και τεχνίτας, ευθυνόμενοι έναντι του Διευθυντού δια την ακριβή και συμφώνως προς τα οδηγίας και διαταγάς του εκτέλεσιν των καθηκόντων των. 16.Λ.β.4 Έλεγχος Σποροπαραγωγής 4.Ο λογιστής συντάσσει τον προϋπολογισμόν εν συνεργασία μετά του Διευθυντού, παρακολουθεί υπευθύνως την εφαρμογήν τούτου, ενεργεί τας εντελλομένας πληρωμάς συντάσσων τα δικαιολογητικά υπευθύνως δια την νομιμότητα τούτων, τηρεί τα λογιστικά βιβλία και διεξάγει πάσαν την λογιστικήν και διαχειριστικήν υπηρεσίαν, χρεούται με όλον το μόνιμον και λοιπόν υλικόν του Σταθμού, ούτινος παρακολουθεί την καλήν χρησιμοποίησιν, διάθεσιν και συντήρησιν, χρεώνει τους προϊσταμένους τμημάτων με τα εις τα οικεία τμήματα ανήκοντα είδη και υλικά δι’ α ούτοι ευθύνονται έναντι του Διευθυντού και της διαχειρίσεως του Σταθμού και εν γένει καταβάλλει πάσαν προσπάθειαν δια την ανά πάσαν στιγμήν πλήρη λογιστικήν και διαχειριστικήν ενημερότητα του σταθμού. Ελλείψει λογιστού την υπηρεσίαν τούτου εκτελεί ο Διευθυντής ή ο υπό τούτου υπευθύνως οριζόμενος Υποδιευθυντής ή Επιμελητής. 5.Ο γραφεύς εκτελεί την γραφικήν υπηρεσίαν του Σταθμού τηρών το αρχείον, πρωτόκολλον και συναφή και εκτελεί πάσαν άλλην σχετικήν εργασίαν ανατιθεμένην αυτώ υπό του Διευθυντού, ων υπεύθυνος απέναντι τούτου δια την ακριβή και συμφώνως προς τας οδηγίας και διαταγάς του εκτέλεσιν των καθηκόντων του. Άρθρ.4.-Καθ’ έκαστον έτος, ο Σταθμός εκδίδει εφ’ άπαξ έντυπον Δελτίον εν ω συνοψίζονται αφ’ ενός αι δια τον έλεγχον των σπόρων εργασίαι τούτου, αφ’ ετέρου δε δημοσιεύονται επιστημονικαί μελέται του Γεωπονικού προσωπικού του Σταθμού σχετικαί με επιστημονικά προβλήματα και ερεύνας σχετιζομένας με τα αντικείμενα τούτου. Η εκτύπωσις των άρθρων και μελετών του Δελτίου γίνεται εις Ελληνικήν γλώσσαν παρεχομένης εις το τέλος τούτων περιλήψεως εις μίαν ή δύο εκ των γλωσσών Γαλλικής, Αγγλικής, Γερμανικής και Ιταλικής. Το εν λόγω Δελτίον εκτυπούται εις βάρος των τακτικών πιστώσεων του Σταθμού και διανέμεται δωρεάν εις τας Γεωργικάς Υπηρεσίας και Ιδρύματα, τους ενδιαφερομένους γεωπόνους και τα ομοειδή προς τον Σταθμόν Ιδρύματα της αλλοδαπής. Άρθρ.5.-1.Οι Προϊστάμενοι των Γεωργικών Υπηρεσιών και Ιδρυμάτων εις ους ήθελεν ανατεθή η επίσημος δειγματοληψία δια τον έλεγχον και η παρακολούθησις των υπό περιορισμούς εμπορίας τιθεμένων υπό του εμπορίου εν κυκλοφορία σπόρων συμφώνως τω Α.Ν. 825/1937 και τα εκτελεστικά τούτου Β.Δ/τα, οφείλουσι ν’ ακολουθώσι μετ’ ακριβείας τας οδηγίας του Σταθμού, σχετικώς με τας δειγματοληψίας, την συσκευασίαν των δειγμάτων και την ταχείαν διεκπεραίωσιν και διαβίβασιν των σχετικών με τον έλεγχον εν γένει εγγράφων και στοιχείων. 2.Άπασαι αι Γεωργικαί και λοιπαί Κρατικαί Υπηρεσίαι, Οργανισμοί και Ιδρύματα, ως επίσης τα πάσης φύσεως Νομικά και φυσικά πρόσωπα, υποχρεούνται εις ταχείαν αποστολήν εις τον Σταθμόν των υπ’ αυτού αιτουμένων δειγμάτων σπόρου εκ των εν τη οικεία περιφερεία ή κατοχή των καλλιεργουμένων ή διατηρουμένων σπόρων παντός είδους και ποικιλίας, των τυχόν εξόδων προμηθείας, συσκευασίας και αποστολής των εν λόγω δειγμάτων βαρυνόντων τους αποστολείς. Άρθρ.6.-Ο Σταθμός υποχρεούται να εκτελή δωρεάν χάριν των Γεωργικών Υπηρεσιών, Οργανισμών, Οργανώσεων και Ιδρυμάτων, δοκιμάς και εξετάσεις σπόρων αποστελλομένων υπό των τελευταίων τούτων προς αυτόν δια συμβουλευτικούς ή λόγους προσανατολισμού. Πάντως αι εν λόγω δοκιμαί και εξετάσεις, έπονται ως προς την σειράν προτεραιότητος δια την ενέργειάν των εν σχέσει προς τας αφορώσας τον επίσημον έλεγχον των σπόρων. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 